કોઇ પણ મહિના માટે સ્થાનિક સપ્લાયનો ટેક્સ રિટર્ન દ્વારા નક્કી થાય છે અને બીજા મહિને તેનો ટેક્સ કલેક્ટ થાય છે. આઇજીએસટી અને ઇમ્પોર્ટ સેસ સમાન મહિનામાં જ કલેક્ટ કરવામાં આવે છે. આમ, ગયા નાણાંકીય વર્ષમાં સ્થાનિક સપ્લાય પરનો જીએસટી માત્ર આઠ મહિના માટે (ઓગસ્ટ ૨૦૧૭થી માર્ચ ૨૦૧૮) વસૂલવામાં આવ્યો હતો જ્યારે આઇજીએસટી અને આયાત પરનો સેસ નવ મહિના (જુલાઇ ૨૦૧૭થી માર્ચ ૨૦૧૮) કલેક્ટ કરવામાં આવ્યો છે. જો જુલાઇ મહિનાના જીએસટીને ગણતરીમાં લેવામાં આવે તો પ્રોવિઝનલ જીએસટી કલેક્શન રૂ. ૭.૪૧ લાખ કરોડ ગણી શકાય.